ફુટપાથનો ઉપયોગ રાહદારીઓ કરતાં વધારે ફેરિયાઓ બેસવા માટે કરે છે. એ ઓછું હોય એમ એનો ઉપયોગ હવે વાહનો પાર્કિંગ માટે દિન-પ્રતિદિન વધી રહ્યો છે. અમુક વિસ્તારોમાં ટ્રાફિક-વિભાગ ફુટપાથ પરના પાર્કિંગ સામે કાર્યવાહી કરે છે; જ્યારે સાયન, માટુંગા અને દાદરમાં ફુટપાથ પરના પાર્કિંગ સામે કોઈ જ કાર્યવાહી કરવામાં આવતી નથી. આના માટે રાહદારીઓ ટ્રાફિક-વિભાગ અને સ્થાનિક રહેવાસીઓને સરખા જવાબદાર ગણી રહ્યા છે. આવી જ ફરિયાદ દાદરના સેનાપતિ બાપટ માર્ગ પરથી અવરજવર કરતા રાહદારીઓ કરી રહ્યા છે.